Το πρόβλημα της ατμοσφαιρικής ρύπανσης λόγω των μεταφορών στην πόλη της Θεσσαλονίκης
Creators: name: Τζίντζιου, Αρετή Βασιλείου
Publisher: name: Aristotle University of Thessaloniki
Year: 2010
Subjects: Ατμοσφαιρική ρύπανση
Μεταφορές
Θεσσαλονίκη
Αιωρούμενα σωματίδια
Atmospheric pollution
Transport
Particulate matter (PM10)
Thessaloniki

description: Η παρούσα διπλωματική εργασία έχει ως σκοπό την παρουσίαση του φαινομένου της ατμοσφαιρικής ρύπανσης στην πόλη της Θεσσαλονίκης, σε συνδυασμό με την εξέλιξη των μεταφορών. Η εκπομπή ρύπων στην ατμόσφαιρα οφείλεται τόσο σε φυσικές διεργασίες (βιολογικές δραστηριότητες, ηφαίστεια, πυρκαγιές κ.ά.) όσο και σε ανθρωπογενείς δραστηριότητες (βιομηχανία, παραγωγή ενέργειας, θέρμανση, μεταφορές).Οι σημαντικότεροι ρύποι οι οποίοι έχουν άμεσες επιπτώσεις στην ανθρώπινη υγεία είναι το διοξείδιο του θείου (SΟ2), το διοξείδιο του αζώτου (ΝΟ2), το μονοξείδιο του άνθρακα (CΟ), τα αιωρούμενα σωματίδια (ΡΜ10) και το όζον (Ο3). Η Νομοθεσία ορίζει ορισμένα όρια συγκέντρωσης των ρύπων αυτών και τη λήψη μέτρων σε περίπτωση υπέρβασής τους. Η πόλη της Θεσσαλονίκης παρουσιάζει ιδιαίτερα αυξημένα επίπεδα ατμοσφαιρικής ρύπανσης, που συνδέονται με τις εκπομπές ρύπων από διάφορες πηγές και τη γενικότερη κλιματολογία και τοπογραφία της περιοχής. Ένας εξίσου σημαντικός παράγοντας που προκαλεί την παρουσία υψηλών συγκεντρώσεων αέριων ρύπων είναι το γεγονός ότι γύρω από την πόλη της Θεσσαλονίκης υπάρχει ελάχιστη βλάστηση, ενώ ταυτόχρονα στο δυτικό της μέρος έχει αναπτυχθεί μεγάλη βιομηχανική περιοχή.Οι εκπομπές ρύπων που οφείλονται στις μετακινήσεις αποτελούν έναν από τους βασικότερους παράγοντες που συμβάλλουν στην υποβάθμιση της ποιότητας του αστικού περιβάλλοντος. Ο στόλος των οχημάτων στη Θεσσαλονίκη αυξήθηκε κατά 65% στη δεκαετία 1988-1998. Η αύξηση των οχημάτων οφείλεται κατά κύριο λόγο στα οχήματα ιδιωτικής χρήσης, που αποτελούν τη σημαντικότερη αριθμητικά κατηγορία και κατά δεύτερο λόγο στην αύξηση των δικύκλων. Η πραγματοποίηση μετρήσεων συγκεντρώσεων των ατμοσφαιρικών ρύπων στην περιοχή της Θεσσαλονίκης πραγματοποιείται από τρεις φορείς: την Περιφέρεια Κεντρικής Μακεδονίας, το Δήμο Θεσσαλονίκης και το Δήμο Εχεδώρου. Παρουσιάζονται οι σταθμοί μέτρησης του κάθε φορέα και ορισμένα διαγράμματα τα οποία δείχνουν τη διακύμανση των αέριων ρύπων που προαναφέρθηκαν (SΟ2, ΝΟ2, CΟ, ΡΜ10 και Ο3), από το 1989 έως και το 2009. Από τα διαγράμματα αυτά συμπεραίνεται ότι το κύριο πρόβλημα της Θεσσαλονίκης αποτελούν τα αιωρούμενα σωματίδια αλλά και το όζον. Τα μεν αιωρούμενα σωματίδια γιατί οι συγκεντρώσεις τους υπερβαίνουν πολλές φορές τις οριακές τιμές, το δε όζον γιατί τα τελευταία χρόνια οι συγκεντρώσεις του αυξάνονται, κυρίως στην περιφέρεια.Ωστόσο, έως σήμερα δεν έχουν παρουσιαστεί περιπτώσεις επιβολής μέτρων για την προστασία της ανθρώπινης υγείας.Δεν υπάρχει αμφιβολία ότι είναι απαραίτητη η λήψη ορισμένων μέτρων, σε γενικότερο επίπεδο, έτσι ώστε να αποφευχθεί η μελλοντική υπέρβαση των οριακών συγκεντρώσεων των αέριων ρύπων, αντιμετωπίζοντας την ‘’πηγή’’ του προβλήματος. Αυτά τα μέτρα είναι τα εξής: Βελτίωση της ποιότητας των καυσίμων. Ανανέωση του στόλου των οχημάτων. Καθημερινός καθαρισμός των δρόμων από τους Δήμους. Δενδροφύτευση γύρω από την πόλη της Θεσσαλονίκης, αλλά και δημιουργία πάρκων στο εσωτερικό της. Βελτίωση του παρεχόμενου επιπέδου εξυπηρέτησης από τα Μέσα Μαζικής Μεταφοράς, μέσω της εφαρμογής μέτρων ήπιας κυκλοφορίας (για παράδειγμα αυστηρή εφαρμογή των λεωφορειολωρίδων), έτσι ώστε ο κόσμος να περιορίσει τις μετακινήσεις του με τα ιδιωτικά οχήματα.
description: The aim of this exercise is to present atmospheric pollution in the city of Thessaloniki in correlation with transport development.Emission of pollutants in the atmosphere is the result of natural (biological activities, volcanic activity, fires etc) and human causes (industrial activity, energy production, heating, transports). The most significant pollutants, which have direct consequences to human health, are sulphur dioxide (SO2), nitrogen dioxide (NO2), carbon monoxide (CO), particulate matter (PM10) and ozone (O3). Legislation has set specific limits of concentration for these pollutants and in case these are exceeded provides for the implementation of certain measures.The city of Thessaloniki presents particularly increased levels of atmospheric pollution that are connected to the emission of pollutants from various sources, the general climate and the topography of the region. Another important factor that causes high concentrations of pollutants is the fact that minimal vegetation exists in the areas around Thessaloniki, while simultaneously the western region of the city is highly industrialized.Emission of pollutants due to transport activities is one of the most significant factors that contribute to the decrease of urban environment quality.The number of vehicles in Thessaloniki has increased at a 65% rate in the 1988 – 1998 decade. Private vehicles consist the major part of this increase, with motorcycles also having a considerable part.Recording of concentrations of air pollutants in the region of Thessaloniki is being carried out by three bodies: the Region of Central Macedonia, the Municipality of Thessaloniki and the Municipality of Echedoros. The measurement stations that each body utilizes are presented along with diagrams that show the fluctuation of the concentration of the pollutants mentioned above from 1989 up to 2009. These diagrams assist in identifying that the main factors of atmospheric pollution in Thessaloniki are particulate matters and ozone because their respective concentrations have exceeded the specified limits several times, or increased significantly.However, until today, no cases of measure implementation for the protection of human health have been registered.There is no doubt that the implementation of measures, in a general level, is necessary in order to avoid future exceeding of the limits of air pollutants’ concentrations. These measures are:• Improvement of fuel quality
description: • Renewal of vehicles fleet• Daily cleaning of streets by the Municipality• Planting vegetation in the greater region of Thessaloniki and at the same time construction of garden – parks in the city• Improvement of the level of service of the means of public transport in order reduce usage of private means of transport